PATVIRTINTA

Kauno miesto savivaldybės

administracijos direktoriaus

2019 m. gruodžio 10 d.

įsakymu Nr. A-4070

**KVIETIMAS TEIKTI SOCIALINIŲ PASLAUGŲ PLĖTROS SRITIES TRUMPALAIKIŲ PROJEKTŲ PARAIŠKAS NR. 2020-2-1**

|  |  |  |
| --- | --- | --- |
| **Eil. Nr.** | **Sąlygos** | **Aprašymas** |
| 1. | Sritis | Socialinių paslaugų plėtra |
| 2. | Prioritetai ir tinkamos veiklos | 2.1. Prioritetas „Sunkumus ir grėsmes patiriantiems vaikams teikiamų socialinių paslaugų tęstinumas“.Veiklos pagal šį prioritetą – darbas su globojamais (rūpinamais) delinkventinio elgesio vaikais ir jaunimu (tarp jų ir leidžiančiais laiką gatvėje), jų užimtumo organizavimas, motyvavimas dirbti, mokytis, užsiimti visuomenine, sportine, kultūrine ar kt. veikla (ne mažiau kaip 4 susitikimai per mėnesį su tiksline grupe) bei socialinių įgūdžių ugdymas sudarant savanorių grupes darbui su 5.1 papunktyje nurodyta tiksline grupe. Pirmenybė teikiama projektams, kurie bus įgyvendinami pasitelkiant bent du socialinius partnerius.  2.2. Prioritetas „Prevencinių paslaugų teikimas ir pagalba bendruomenėje“. Veiklos pagal šį prioritetą:  2.2.1. Asmenų su proto ar psichikos negalia įgalinimas savarankiškai gyventi bendruomenėje, teikiant atvejo vadybininko, asmeninio asistento ir (ar) kitų specialistų paslaugas. Paslaugos teikiamos 5.2 papunktyje nurodytai tikslinei grupei.  2.2.2. Socialinė pagalba ir socialinis tarpininkavimas silpnesniems ir vienišiems asmenims jų namuose (pagalba namuose, bendravimas, tarpininkavimas tvarkant namų ūkį (asmenų suradimas sienoms dažyti, langams valyti, sugedusiai santechnikai taisyti ir pan.). Paslaugos teikiamos 5.3 papunktyje nurodytai tikslinei grupei.  2.2.3. Socialinių, sveikatos priežiūros ir jas papildančių paslaugų teikimas bendruomenėje sutelkiant ir sudarant mobilias socialinių darbuotojų, jų padėjėjų ir slaugytojų, jų padėjėjų grupes. Paslaugos teikiamos 5.4 papunktyje nurodytai tikslinei grupei. |
| 3. | Projektų veiklų vykdymo vieta | Projektų veiklų vykdymo vieta – Kauno miestas. |
| 4. | Planuojami rezultatai pagal prioritetus | Šioje skiltyje nurodytus rezultatus Kauno miesto savivaldybė (toliau – Savivaldybė) planuoja pasiekti bendrai per visus savo finansuotus projektus, pasibaigus jų įgyvendinimo laikotarpiui, todėl pareiškėjas, atsižvelgdamas į planuojamus rezultatus, savo paraiškoje turi numatyti realius savo projektu siekiamus rezultatus.  4.1. Pagal prioritetą „Sunkumus ir grėsmes patiriantiems vaikams teikiamų socialinių paslaugų tęstinumas“ siekiami rezultatai:  4.1.1. Delinkventinio elgesio vaikų ir jaunimo, kuriems buvo suorganizuotas užimtumas, kurie buvo motyvuojami dirbti, mokytis, užsiimti visuomenine, sportine, kultūrine ar kt. veikla ir kuriems buvo suteiktos socialinių įgūdžių ugdymo paslaugos, skaičius – 30 asmenų.  4.1.2. Užimtumo veiklų suorganizavimas delinkventinio elgesio vaikams ir jaunimui – ne mažiau kaip 4 kartai per mėnesį.  4.2. Pagal prioritetą „Prevencinių paslaugų teikimas ir pagalba bendruomenėje“ siekiami rezultatai:  4.2.1. Asmenų su proto ar psichikos negalia, įgalintų savarankiškai gyventi bendruomenėje, teikiant atvejo vadybininko, asmeninio asistento ir (ar) kitų specialistų paslaugas, skaičius – 20 asmenų.  4.2.2. Silpnesnių ir vienišų asmenų, kuriems suteiktos socialinės pagalbos ir socialinio tarpininkavimo paslaugos jų namuose (pagalba namuose, bendravimas, tarpininkavimas tvarkant namų ūkį (asmenų suradimas sienoms dažyti, langams valyti, sugedusiai santechnikai taisyti ir pan.), skaičius – 30 asmenų.  4.2.3. Asmenų, gavusių socialines, sveikatos priežiūros ir jas papildančias paslaugas bendruomenėje, skaičius – 500 asmenų. |
| 5. | Tikslinė grupė | 5.1. 10–16 metų delinkventinio elgesio ir (ar) turintys emocijų ir elgesio sutrikimų ar sunkumų (depresiškumas, baimė, nerimas, uždarumas, agresyvumas, neklusnumas, melavimas, manipuliavimas, vagiliavimas, pabėgimai, mokyklos nelankymas, piktnaudžiavimas kvaišalais, laiko leidimas gatvėje ir kita) vaikai, kurie yra globojami bendruomeniniuose vaikų globos namuose, šeimynose ar šeimose Kauno mieste. Paslaugos tikslinei grupei teikiamos tik suderinus su Savivaldybės administracijos Socialinių paslaugų skyriumi arba jo teikimu.  5.2. Asmenys, turintys proto ar psichikos negalią. Paslaugos tikslinei grupei teikiamos tik suderinus su Savivaldybės administracijos Socialinių paslaugų skyriumi arba jo teikimu.  5.3. Asmenys, kuriems reikalinga pagalba buityje. Paslaugos tikslinei grupei teikiamos tik suderinus su Savivaldybės administracijos Socialinių paslaugų skyriumi arba jo teikimu.  5.4. Senyvo amžiaus, darbingo amžiaus asmenys ir vaikai, turintys sunkią negalią, nurodyti Ambulatorinių slaugos paslaugų namuose teikimo reikalavimų apraše, patvirtintame Lietuvos Respublikos sveikatos apsaugos ministro 2007 m. gruodžio 14 d. įsakymu Nr. V-1026 „Dėl Ambulatorinių slaugos paslaugų namuose teikimo reikalavimų aprašo patvirtinimo“, ir kiti asmenys, kurie dėl sveikatos būklės negali savarankiškai nuvykti slaugos paslaugoms gauti į gydymo įstaigą (pvz., asmenys, kurie po operacijų gydomi ambulatorinėmis sąlygomis, ir kiti, nenurodyti minėtame apraše, vaikai, senyvo amžiaus, darbingo amžiaus asmenys su sunkia negalia). |
| 6. | Finansavimo intensyvumas | 6.1. Projektui įgyvendinti iš Savivaldybės biudžeto gali būti skiriama iki 80 proc. lėšų tinkamoms finansuoti projekto išlaidoms padengti. Ne mažiau kaip 20 proc. išlaidų turi padengti pareiškėjo (jo paties arba partnerių (rėmėjų) įnašas.  6.2. Finansuojami 2020 m. vykdomi projektai. Vėliausia galima projekto įgyvendinimo pabaigos data – 2020 m. gruodžio 31 d. |
| 7. | Reikalavimai pareiškėjui | 7.1. Projektų paraiškas gali teikti Lietuvos Respublikos įstatymų nustatyta tvarka įregistruoti pelno nesiekiantys juridiniai asmenys (nevyriausybinės organizacijos, asociacijos, viešosios įstaigos ir kt., išskyrus biudžetines įstaigas), veikiantys ir (arba) turintys patirties socialinėje srityje, o teikiant paraišką vykdyti 2.2.3 papunktyje nurodytą veiklą – socialinėje ir sveikatos apsaugos srityse.  7.2. Pareiškėjas teisės aktų nustatyta tvarka iki paraiškos pateikimo dienos turi būti tinkamai atsiskaitęs už skirtų (jeigu buvo skirta) Savivaldybės biudžeto lėšų panaudojimą.  7.3. Finansavimas pareiškėjui negali būti skiriamas, jeigu:  7.3.1. pareiškėjas yra bankrutavęs, bankrutuojantis, likviduojamas ar laikinai sustabdęs veiklą;  7.3.2. pareiškėjas paraiškoje arba jos prieduose pateikė klaidinančią informaciją;  7.3.3. yra įsiteisėjęs teismo sprendimas dėl pareiškėjo kitos sutarties dėl paramos skyrimo iš Europos Sąjungos, Europos ekonominei erdvei priklausančių Europos laisvosios prekybos asociacijos valstybių arba Lietuvos Respublikos biudžeto lėšų pažeidimo;  7.3.4. pareiškėjas bandė gauti konfidencialios informacijos arba daryti įtaką Savivaldybės atstovams, projektų paraiškų atrankos ir finansavimo komisijos nariams ar ekspertams paraiškų vertinimo ir atrankos procesų metu.  7.4. Pareiškėjas paraišką gali teikti individualiai arba su projekto partneriu (-iais), kuris (-ie) turi būti nurodyti paraiškoje.  7.5. Projekto partneriu (-iais) laikomi Lietuvos Respublikos įstatymų nustatyta tvarka įregistruoti ne pelno siekiantys juridiniai asmenys (nevyriausybinės organizacijos, asociacijos, viešosios įstaigos ir kt.).  7.6. Jeigu paraiška teikiama kartu su projekto partneriu (-iais), pareiškėjas, prieš pasirašydamas Savivaldybės biudžeto lėšų naudojimo sutartį, turi sudaryti jungtinės veiklos (partnerystės) sutartį su projekto partneriu (-iais).  7.7. Projekto partnerių skaičius nėra ribojamas, tačiau pareiškėjas, kviesdamas projekto partnerius veikti kartu, privalo įvertinti projekto partnerio būtinumą ir su tuo susijusius valdymo sunkumus.  7.8. Ir pareiškėjo, ir projekto partnerio (-ių) patiriamoms projekto įgyvendinimo išlaidoms taikomi tokie patys tinkamumo finansuoti reikalavimai.  7.9. Už projekto įgyvendinimą atsakingas pareiškėjas.  7.10. Pareiškėjas, teikiantis paraišką vykdyti 2.2.3 papunktyje nurodytą veiklą, privalo turėti asmens sveikatos priežiūros licenciją teikti ambulatorines slaugos paslaugas namuose. |
| 8. | Paraiškos rengimo ir pateikimo tvarka ir terminai | 8.1. Siekdamas gauti finansavimą, pareiškėjas turi užpildyti ir pateikti šiuos dokumentus:  8.1.1. programos „Iniciatyvos Kaunui“ projekto finansavimo paraišką, parengtą pagal Kauno miesto savivaldybės administracijos direktoriaus 2019 m. lapkričio 19 d. įsakymu Nr. A-3742 „Dėl Kauno miesto savivaldybės projektų atrankos ir finansavimo programos „Iniciatyvos Kaunui“ projekto finansavimo paraiškos formos, projekto administracinės atitikties ir tinkamumo vertinimo lapo formos ir naudingumo vertinimo lapo formos patvirtinimo“ patvirtintą formą. Pareiškėjas turi užpildyti kiekvieną paraiškos dalį. Pareiškėjo deklaracija (paraiškos priedas) turi būti pasirašyta pareiškėjo vadovo ar asmens, turinčio teisę veikti pareiškėjo vardu. Jei projektą numatoma įgyvendinti su partneriu (-iais), turi būti užpildyta ir pasirašyta partnerystės deklaracija (paraiškos priedas). Pareiškėjas atsako už paraiškoje nurodytų duomenų teisingumą;  8.1.2. kitus dokumentus:  8.1.2.1. galiojančių įstatų, registruotų Lietuvos Respublikos juridinių asmenų registre, kopiją ir Lietuvos Respublikos juridinių asmenų registro pagrindinių duomenų išrašo kopiją arba Lietuvos Respublikos juridinių asmenų registro išplėstinio išrašo kopiją. Pareiškėjas atsako už šiuose dokumentuose pateiktos informacijos teisingumą;  8.1.2.2. dokumentą, patvirtinantį asmens teisę veikti pareiškėjo vardu, jei pareiškėjui atstovauja ne jo vadovas;  8.1.2.3. pareiškėjo ir kitų finansavimo šaltinių įnašą pagrindžiančius dokumentus;  8.1.2.4. kitą informaciją, pagrindžiančią finansavimo reikalingumą ar papildančią projekto aprašymą.  8.2. Paraiška kartu su 8.1 papunktyje nurodytais dokumentais iki kvietimo teikti paraiškas skelbime nurodyto termino pabaigos (8.5 papunktis) teikiama elektroniniu būdu, naudojantis Kauno miesto savivaldybės projektų atrankos ir finansavimo programos „Iniciatyvos Kaunui“ paraiškų informacine sistema (toliau – informacinė sistema) adresu <https://paraiskos.kaunas.lt/vykstantys-konkursai>.  8.3. Jei 8.2 papunktyje nustatytu būdu pateikti paraiškos negalima dėl informacinės sistemos sutrikimo (laikino funkcinių galimybių neužtikrinimo), paraiška, jos priedai ir paraiškos elektroninė versija („Excel“ formatu), įrašyta elektroninėje laikmenoje, teikiama Savivaldybei raštu, siunčiant paštu (per kurjerį) ar pristatant į vietą adresu: Kauno miesto savivaldybės administracijos Klientų aptarnavimo skyriaus Asmenų aptarnavimo poskyris, Laisvės al. 96 (6 darbo vieta), užklijuotame voke (pakete), ant kurio turi būti užrašas „Paraiška“, srities ir prioriteto, prie kurių priskiriamas projektas, pavadinimai, pareiškėjo pavadinimas ir adresas. Ranka užpildytos paraiškos nepriimamos.  8.4. Jeigu dokumentai pateikiami užsienio kalba, jie turi būti išversti į lietuvių kalbą.  8.5. Galutinis paraiškos pateikimo terminas – 2020 m. sausio 13 d. 12 val. Jei paraiška teikiama elektroniniu būdu adresu <https://paraiskos.kaunas.lt/vykstantys-konkursai>, pateikimo data laikoma informacinėje sistemoje pateikimo momentu fiksuota data. Jei paraiška siunčiama paštu (per kurjerį) (esant 8.3 papunktyje nurodytoms aplinkybėms), jos pateikimo data laikoma pašto antspaudo data. Jei paraiška pristatoma į Savivaldybę, jos pateikimo galutinis terminas yra 2020 m. sausio 13 d. 12 val.  8.6. Gautos paraiškos yra registruojamos. Po nustatyto termino ir ne pagal 8.2–8.3 papunktyje nustatytas sąlygas pateiktos paraiškos nenagrinėjamos.  8.7. Tas pats pareiškėjas gali teikti tik vieną paraišką pagal vieną atitinkamos srities prioritetą. Jei tas pats pareiškėjas teikia daugiau nei vieną paraišką pagal tą patį prioritetą, kitos vėliau registruotos jo paraiškos yra atmetamos.  8.8. Pasibaigus paraiškų pateikimo terminui, negalima pareiškėjo iniciatyva paraiškos taisyti, tikslinti, pildyti ar pateikti papildomus dokumentus. |
| 9. | Tinkamos  finansuoti išlaidos | 9.1. Tinkamomis finansuoti išlaidomis gali būti pripažįstamos tik tos išlaidos, kurios yra:  9.1.1. tiesiogiai susijusios su projekto, kuriam skiriamas finansavimas, įgyvendinimu;  9.1.2. būtinos projektui įgyvendinti ir atitinkančios skaidraus finansų valdymo, sąnaudų efektyvumo principus;  9.1.3. suplanuotos efektyviai ir pagrįstai (atitinkančios realias rinkos kainas, panaudojamos tik siekiant projekto tikslų);  9.1.4. faktiškai patirtos nuo to 2020 m. ketvirčio, kada yra pasirašoma Savivaldybės biudžeto lėšų naudojimo sutartis, pradžios iki sutartyje numatytos projekto įgyvendinimo pabaigos datos, nustatomos ir patikrinamos, taip pat pagrįstos jas įrodančiais Lietuvos Respublikos teisės aktų reikalavimus atitinkančiais apskaitos dokumentais.  9.2. Tinkamos projekto vykdymo išlaidos turi sudaryti ne mažiau kaip 80 proc. visų prašomų Savivaldybės finansuoti tinkamų išlaidų. Vykdymo išlaidų kategorijai priskiriamos šios išlaidos:  9.2.1. išlaidos projektą vykdančių asmenų darbo užmokesčiui (įskaitant visus privalomus mokesčius). Atlygis už darbą pagal darbo sutartį (įskaitant visus privalomus mokesčius) atvejo vadybininkui – ne daugiau kaip 1300 Eur per mėn., socialiniam darbuotojui, socialiniam pedagogui, užimtumo specialistui – ne daugiau kaip 1100 Eur per mėn., socialinio darbuotojo padėjėjui – ne daugiau kaip 820 Eur per mėn.; vyriausiajam slaugytojui (slaugos administratoriui ) – ne daugiau kaip 2150 Eur per mėn., slaugytojui – ne daugiau kaip 1520 Eur per mėn., slaugytojo padėjėjui – ne daugiau kaip 880 Eur per mėn.;  9.2.2. reikmenų, medžiagų ir kitų prekių įsigijimo išlaidos (išskyrus ilgalaikį materialųjį ir nematerialųjį turtą), jeigu jos identifikuojamos ir priskiriamos išskirtinai projekto reikmėms;  9.2.3. projektui įgyvendinti reikalingų paslaugų pirkimo išlaidos, jeigu jos identifikuojamos ir priskiriamos išskirtinai projekto reikmėms. Pagal atlygintinų paslaugų sutartis ar autorines sutartis, individualios veiklos pažymėjimą ir kt. dokumentus paslaugas teikiantiems asmenims (psichologui, mediatoriui, ekspertui ar lektoriui, darbo grupės vadovui ir pan.), įgijusiems atitinkamos srities išsilavinimą, gali būti mokama ne daugiau kaip 30 Eur už 1 val., socialiniam darbuotojui, socialiniam pedagogui, užimtumo specialistui, dirbantiems mažiau nei 40 val. per mėn., – ne daugiau kaip 12 Eur už 1 val.;  9.2.4. maisto prekių ir (arba) maitinimo paslaugų pirkimo išlaidos, jei užsiėmimai ar konsultacijos vyksta ne trumpiau kaip 4 val.;  9.2.5. savanoriškos veiklos išlaidos (kelionės, nakvynės, maitinimo, pašto, telefono, mokymų, reikalingų priemonių įsigijimo, draudimo, kt.), nustatytos Savanoriškos veiklos išlaidų kompensavimo sąlygų ir tvarkos apraše, patvirtintame Lietuvos Respublikos socialinės apsaugos ir darbo ministro 2011 m. liepos 14 d. įsakymu Nr. A1-330 „Dėl Savanoriškos veiklos išlaidų kompensavimo sąlygų ir tvarkos aprašo patvirtinimo“;  9.2.6. kitos projekto vykdymo išlaidos – visos kitos tinkamos finansuoti projekto išlaidos, susijusios su projekto veiklomis ir nepriskiriamos 9.2.1–9.2.5 papunkčiuose nurodytoms išlaidoms.  9.3. Tinkamos projekto administravimo išlaidos gali sudaryti iki 20 proc. visų prašomų Savivaldybės finansuoti tinkamų išlaidų. Administravimo išlaidų kategorijai priskiriamos šios išlaidos:  9.3.1. atlygis už darbą projektą administruojantiems asmenims (projekto vadovui ir finansininkui), įskaitant visus privalomus mokesčius;  9.3.2. kitos projekto administravimo išlaidos – transporto, pašto, fakso, telefono, interneto, kopijavimo, biuro nuomos ir eksploatavimo išlaidos, kanceliarinių prekių įsigijimo išlaidos ir visos kitos tinkamos finansuoti projekto išlaidos, susijusios su projekto administravimu ir nepriskiriamos 9.3.1 papunktyje nurodytoms išlaidoms. Projekto administravimo išlaidoms negali būti priskiriamos išlaidos, tiesiogiai nesusijusios su projektu (biuro nuomos ir eksploatavimo, telefono, kanceliarinių prekių ir kt. išlaidos, priskirtos projektui, išskaičiuojamos iš bendrų organizacijos išlaidų šioms reikmėms, atsižvelgiant į realiai dirbtą laikotarpį įgyvendinant projektą). |
| 10. | Netinkamos finansuoti išlaidos | 10.1. Projekto rengimo išlaidos.  10.2. Baudos, delspinigiai, išlaidos finansinėms nuobaudoms.  10.3. Bylinėjimosi išlaidos.  10.4. Išlaidos paskolų palūkanoms ir skoloms padengti.  10.5. Išlaidos pastatų ir patalpų remontui.  10.6. Patalpų, nuosavybės teise priklausančių pareiškėjui ar partneriui, nuomos projekto veiklai išlaidos.  10.7. Išlaidos sumokėti už paslaugas asmeniui, kai pats asmuo yra tos paslaugos gavėjas ir (arba) teikėjas.  10.8. Projekto įgyvendinimo išlaidos, finansuojamos iš kitų finansavimo šaltinių.  10.9. Išlaidos ilgalaikiam materialiajam ir nematerialiajam turtui (pagal Lietuvos Respublikos teisės aktus prie ilgalaikio turto priskiriamas turtas, kuris tarnaus ūkio subjekto veikloje ilgiau negu vienus metus ir kurio įsigijimo vertė viršija 500 Eur).  10.10. Išlaidos, skirtos labdarai ir paramai.  10.11. Išlaidos, projekto biudžete įvardytos kaip nenumatytos išlaidos.  10.12. Išlaidos, skirtos veikloms, kurios bet kokiomis formomis, metodais ir būdais pažeidžia Lietuvos Respublikos Konstituciją, įstatymus ir kitus teisės aktus. |
| 11. | Paraiškų atranka ir vertinimo kriterijai | 11.1. Paraiškos pradedamos vertinti pasibaigus paraiškų priėmimo terminui, kai užregistruojamos visos laiku pateiktos paraiškos.  11.2. Paraiškų vertinimo ir atrankos procedūros vykdomos informacinėje sistemoje vadovaujantis Kauno miesto savivaldybės projektų atrankos ir finansavimo programos „Iniciatyvos Kaunui“ įgyvendinimo tvarkos aprašu, patvirtintu Kauno miesto savivaldybės administracijos direktoriaus 2019 m. lapkričio 5 d. įsakymu Nr. A-3580 „Dėl Kauno miesto savivaldybės projektų atrankos ir finansavimo programos „Iniciatyvos Kaunui“ įgyvendinimo tvarkos aprašo patvirtinimo“. |
| 12. | Aktualūs dokumentai | 12.1. Kauno miesto savivaldybės strateginis plėtros planas iki 2022 metų, patvirtintas Kauno miesto savivaldybės tarybos 2015 m. balandžio 2 d. sprendimu Nr. T-127 „Dėl Kauno miesto savivaldybės strateginio plėtros plano iki 2022 metų patvirtinimo“.  12.2. Kauno miesto savivaldybės 2019–2021 metų strateginis veiklos planas, patvirtintas Kauno miesto savivaldybės tarybos 2019 m. vasario 5 d. sprendimu Nr. T-3 „Dėl Kauno miesto savivaldybės 2019–2021 metų strateginio veiklos plano patvirtinimo“.  12.3. Kauno miesto savivaldybės projektų atrankos ir finansavimo programa „Iniciatyvos Kaunui“, patvirtinta Kauno miesto savivaldybės tarybos 2017 m. rugsėjo 12 d. sprendimu Nr. T-563 „Dėl Kauno miesto savivaldybės projektų atrankos ir finansavimo programos „Iniciatyvos Kaunui“ patvirtinimo“.  12.4. Kauno miesto savivaldybės projektų atrankos ir finansavimo programos „Iniciatyvos Kaunui“ įgyvendinimo tvarkos aprašas, patvirtintas Kauno miesto savivaldybės administracijos direktoriaus 2019 m. lapkričio  5 d. įsakymu Nr. A-3580 „Dėl Kauno miesto savivaldybės projektų atrankos ir finansavimo programos „Iniciatyvos Kaunui“ įgyvendinimo tvarkos aprašo patvirtinimo“.  12.5. Kauno miesto savivaldybės administracijos direktoriaus 2019 m. lapkričio 19 d. įsakymas Nr. A-3742 „Dėl Kauno miesto savivaldybės projektų atrankos ir finansavimo programos „Iniciatyvos Kaunui“ projekto finansavimo paraiškos formos, projekto administracinės atitikties ir tinkamumo vertinimo lapo formos ir naudingumo vertinimo lapo formos patvirtinimo“. |
| 13. | Projekto viešinimas | Įgyvendinamas projektas ir pasiekti rezultatai privalo būti viešinami laikantis projekto finansavimo sutartyje nustatytų reikalavimų. |
| 14. | Informacijos teikimas | 14.1. Informaciją dėl paraiškų pildymo ir projektų įgyvendinimo teikia Savivaldybės administracijos Plėtros programų ir investicijų skyriaus specialistės Evelina Revuckaitė, tel. (8 37) 42 29 14, ir Greta Jorudaitė, tel. (8 37) 42 35 39.  14.2. Informaciją dėl projektų paraiškų turinio (veiklų pobūdžio, veiklų atitikties prioritetams ir kt.) teikia atsakingi specialistai:  dėl 2.1.1 papunktyje nurodytos veiklos – Savivaldybės administracijos Socialinių paslaugų skyriaus Paslaugų šeimai ir vaikui poskyrio vyriausioji specialistė Jovita Mikalonienė, tel. [(8 37) 42](tel:%20(8%2037)%2020%2000%2026) 38 15, el. p. jovita.mikaloniene@kaunas.lt, ir Socialinių paslaugų skyriaus Paslaugų šeimai ir vaikui poskyrio vedėja Giedrė Vareikienė, tel. (8 37) 42 49 01, el. p. giedre.vareikiene@kaunas.lt;  dėl 2.2.1 ir 2.2.2 papunkčiuose nurodytų veiklų – Savivaldybės administracijos Socialinių paslaugų skyriaus vyriausiosios specialistės Vilija Zakarauskienė, tel. (8 37) 20 98 21, el. p. [vilija.zakarauskiene@kaunas.lt](mailto:vilija.zakarauskiene@kaunas.lt), ir Erika Mockienė, tel. [(8 37) 20 70 65](tel:%20(8%2037)%2020%2070%2065), el. p. [erika.mockiene@kaunas.lt](mailto:erika.mockiene@kaunas.lt);  dėl 2.2.3 papunktyje nurodytos veiklos – Savivaldybės administracijos Sveikatos apsaugos skyriaus vedėja (savivaldybės gydytoja) Renata Kudukytė-Gasperė, tel. [(8 37) 42 45 76](tel:%20(8%2037)%2042%2045%2076), el. p. [renata.kudukyte-gaspere@kaunas.lt](mailto:renata.kudukyte-gaspere@kaunas.lt), ir vyriausioji specialistė Daiva Kuzminienė, tel. [(8 37) 42 42 08](tel:%20(8%2037)%2042%2042%2008), el. p. daiva.kuzminiene@kaunas.lt.  14.3. Užklausos raštu teikiamos el. p. [iniciatyvos@kaunas.lt](mailto:iniciatyvos@kaunas.lt).  14.4. Dažnai užduodamų klausimų skyrius (DUK) tinklalapyje iniciatyvos.kaunas.lt. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_